Unser fruntlich gruͦs zuͦvor. Lieben getruwen, wir haben uch vormaeln
me dann einest geschriben und ernstlichen bevolhen Peter Burgistein, uwern
burger anͤ alles verziechen in guͦt sicher trostung fûr sich und alle die
sinen gegen Thoman von Vivis und den sinen ze nemende. Dann' wir
söllichs unsers lieben mittburgern von Friburg beschechen sin zuͦgeschribē
haben. Das aber noch bishar nit beschechen ist, das uns gar frömde
und unbillichen beduncket ze sinde. Hetten wol gemeint, ir werent
unserm schriben baß nach komen, dan̄ noch beschechen ist etc. Darumb
ist unser ernstlich gantz meynung und heissen ûch aber als vor
dem genempten Burgistein fûrderlichen und anͤ verziechen nach ze
werben und inn in guͦt sicher trostung für sich und alle die sinen
gegen Thoman von Vivis und den sinen, worten und wercken halb,
ze nemende, nach trostung, recht und gewonheit. Dannē, ob er ûtzit
an Thoman von Vivis ze sprechende haben vermeint, sol er inn
mit recht furnämen an den enden, da er dann' gesessen ist, als dan̄
das unser burgrecht zwûschent uns beiden stêtten eigenlich innhaltet,
das der ansprecher sinen widerteil an den dingstetten mit recht
fûrnemen sol
oder
da er dann gesessen ist. Und darumb so wollent
disem schriben ernstlich nach gân. Das ist unser gantz will und
meynung. Dat dom̄ica p9 Jacobi anno etc LX°
Schulths und râtt
zuͦ Berne